da da da da da da sv da da en da da da da da da en en
Humørpatruljens afslutning - Svanholm Cricketklub
Tirsdag d. 19. maj 2009 kl. 23:27 af Henrik Pfaff
Over 6 gange har 'Humørpatruljen' besøgt Svanholm Park. Det er et projekt for skoletrætte unge i Brøndby Kommune.
Drenge og piger har spillet cricketlignende spil i et par timer hos os under ledelse af Mickey, Glenn og vores australske træner.
Tirsdag d.19. maj sluttede det for 2009. Der var afslutning på Svanholm Park. Forældrene var med og spillede en 'kamp' mod deres sønner og døtre i hallen.
Efter de to timers cricket var der afsluttende spisning, hvor forældrene selv havde medbragt maden.
Lederne af projektet - en skolelærer og en pædagog - udtrykte stor taknemelighed over Svanholms - og ikke mindst vore lederes - medvirken og håber på, at de kan komme igen til næste år. I så fald vil det være tredje år.
Der er kun et andet projekt af denne art i kommunen, her besøger en 'Humørpatrulje' sejlklubben.